ועדת הכלכלה, כנסת 20, פרוטוקול מספר 81, 2015-11-08 14:45

איתן כבל: שלום לכולם.

איתן כבל: שבוע טוב, צהריים טובים, אפשר לומר גם עוד מעט אחר הצהריים טובים.

איתן כבל: למרות שזה יום ראשון והוצאתי את כולם משגרת יומם, כל אחד ואחד ממקומו שלו, אני שמח להיות פה.

איתן כבל: גברתי המנהלת, הרשמת, חבריי וחברותיי חברי הכנסת, אנחנו התכנסנו כאן לדיון בנושא פרק ד', סעיפים 13 ו-14(רפורמה בענף הפטם) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2015 ו-2016), התשע"ה-2015.

איתן כבל: כפי שגם אמרתי לכם, הנושא הזה הונח על שולחננו ועסקנו בו מזה כמה שבועות.

איתן כבל: זה נושא שהיה והוא עדיין רווי יצרים ומתחים לא קטנים.

איתן כבל: הייתי בתווך בתוך כל התהליך הזה, לא רק אל מול האוצר, אלא גם מול החקלאות, השר, המנכ"ל, ראש אגף התקציבים.

איתן כבל: כל מי שיכול היה עסק בעניין הזה.

איתן כבל: אני רוצה לומר את אשר אני הולך להציע ברגע זה.

איתן כבל: אני רק רוצה לומר לכם, מעבר לעובדות וההתייחסויות, מעבר לעובדה שהיועצת המשפטית שלחה לי מסמך והיועץ המשפטי אייל יינון הפנה את תשומת ליבי לקושי לחוקק את הפרק הזה עכב עניינים חוקתיים, שתנוח דעתכם, ההצעה שלי תיתן מענה לכל הבעיות והעניינים.

איתן כבל: שקלתי ושוחחתי גם עם הקואליציה, גם עם האופוזיציה, גם עם השר.

איתן כבל: החלטתי להעלות להצבעה לפצל את החוק מתוך התקציב.

איתן כבל: זו הצעה שאני מניח כאן בפניכם.

איתן כבל: אני מבקש להעלות קודם כל להצבעה, לאחר מכן להמשיך ולומר עוד כמה דברים בעניין.

איתן כבל: מי בעד ההצעה שלי לפצל את החוק מחוק ההסדרים, ירים את ידו?

<לאה ורון: חבר הכנסת חיים ילין מצביע במקום חבר הכנסת יעקב פרי, חברת הכנסת תמר זנדברג מצביעה במקום חבר הכנסת עיסאווי פריג'.

<לאה ורון: בעד – פה אחד

<לאה ורון: נמנעים – אין

איתן כבל: הפיצול אושר פה אחד.

איתן כבל: אני פונה כאן לראשי המערכת החקלאית שהיו לי לא מעט שיחות איתם בעניין.

איתן כבל: אני לא יכול לכפות עליכם, אבל אני פונה אליכם להוכיח שכל אשר נאמר עליכם או כל אשר ניסו להביא לכם בחקיקה אין לו צורך ואין לו אחיזה.

איתן כבל: אני פונה אליכם לפעול לאלתר, וכשאני אומר לאלתר, אני מצפה מכם תוך 24 שעות להביא לנו הצעה שמונחת על 3 עקרונות מרכזיים.

איתן כבל: כפי שאמרתי, אני לא רוצה להגיד עבדים, אבל תפקידנו לייצג את הציבור הרחב.

איתן כבל: אני מצפה שאת מה שאמרת, ניר, ואת מה שאמרת, אבשלום וילן, ואת מה שאמרת, מאיר צור, לגבי ההנחה, אתם יודעים לעשות בלי החקיקה הזאת.

איתן כבל: אני מצפה שאת היכולת שלכם להוריד את המחירים ב-10% תהיו מסוגלים להביא לאלתר.

איתן כבל: כשאני אומר לאלתר, הכוונה היא לא מחר בבוקר, אבל בלוח זמנים שהוא מיידי.

איתן כבל: אני מצפה מכם לשמור על החקלאות המשפחתית, קרי מושבים ופרטיים.

איתן כבל: אני מצפה שאתם תדעו לתת הנחיה ש-20% עד 30% מהתוצרת שלהם תיקלט.

איתן כבל: דבר אחרון.

איתן כבל: אני תובע מכם שתדעו לעשות הכל, אבל הכל, לשמור על זכויות בעלי החיים, שלא יימצא בפעולת

איתן כבל: כם שום מעשה שעלול חס וחלילה להגדיל את המוות ואת ההרג של האפרוחות והאפרוחים.

איתן כבל: אני יודע שאתם מסוגלים לעמוד בזה.

איתן כבל: אתם אמרתם לי שאתם יודעים לעשות את זה.

איתן כבל: חובת ההוכחה היא עליכם.

איתן כבל: אני מצפה שיונח מכתב אלי ואל שר האוצר בתוך 24 השעות הקרובות, כאשר אנחנו נבחן בתוך 3 חודשים שאכן יצאתם לדרך.

<אתי בנדלר: רק הערה כדי להעמיד דברים על דיוקם.

<אתי בנדלר: חוות הדעת המשפטית לא אמרה אף פעם, היא גם לא ניסתה לומר שכל הפרק הזה הוא בלתי חוקתי או שלא ניתן לחוקק אותו.

<אתי בנדלר: מה שאמרנו הוא רק לגבי סעיף התחילה שקיבלנו ביום חמישי, אם אינני טועה, וראינו אותו לראשונה ביום חמישי.

<אתי בנדלר: הוא בעצם אומר שהתחילה של התיקון לגבי חוק ההגבלים העסקיים לא תיכנס לתוקף במועד כלשהו בכלל, אלא תהיה מן איום מרחף כזה למעלה שיכול להיכנס אי פעם לתוקפו ויכול שלא ייכנס אף פעם לתוקפו.

<אתי בנדלר: לגבי סעיף התחילה הזה אמרנו שמסיבות שונות ומשפטיות הוא לא ראוי.

<אתי בנדלר: אני הבאתי את הנושא הזה בפני היועץ המשפטי לכנסת, אחרי שהודעתי כבר לעמיתיי שככל שזה תלוי בי אני אתנגד מאוד לסעיף כזה.

<אתי בנדלר: היועץ המשפטי לכנסת הכריע בעניין.

<אתי בנדלר: הוא קבע שלא ניתן את סעיף התחילה המבוקש לחוקק.

איתן כבל: אז פתרנו לך את הבעיות.

<אהוד אדירי: אנחנו הבאנו את הצעת החוק הזאת מתוך מטרה אחת: להביא הפחתה של מחירי העוף לצרכן.

<אהוד אדירי: אני נקבתי במספר משום שאני בטוח שההצעה הזאת תפחית לכל הפחות 10%.

<אהוד אדירי: נקווה שהיא הייתה גם מפחיתה יותר.

<אהוד אדירי: מה שניסינו לעשות בשבועיים האחרונים ביחד עם החקלאים ועם יושב-ראש הוועדה הזו זה איזה שהוא מתווה מוסכם שבתוך החוק ייקבע מנגנון שאומר שתובטח ירידת מחיר של 10%.

<אהוד אדירי: זה בעצם יוצר סנקציה או הלימה שככל שהדבר הזה לא מתקיים החוק ייכנס לתוקף.

<אהוד אדירי: למרות הניסיונות שלנו, אני חושב, להגיע להסכמות הוגנות שבוודאי היו נותנות מענה ראוי והולם מאוד למגדלים, היו נותנות למגדלים העצמאיים מענה יותר טוב מהמצב הקיים היום, המנהיגות של החקלאים לא רצתה להיכנס להצעות כאלו, העדיפה לשמר את המצב הקיים היום על עקרונותיו וחסרונותיו למי שמרוויח, למי שנהנה ולמי שלא חסר.

<אהוד אדירי: בעיני וגם בעיני השר זאת טעות, את התיקון צריך לעשות כדי לשמור על האיזון הנכון.

<אהוד אדירי: אני בטוח שהוא היה מגן על הקטנים יותר טוב מהמצב הקיים היום, אבל לא כך החליטה לעשות הנהגת החקלאים.

<אהוד אדירי: זה בסדר.

<אהוד אדירי: אני רק מקווה שהבשורה של 10%, כמו שאמר היושב-ראש, תגיע, כי בסוף לצרכן זה הדבר העיקרי.

<אהוד אדירי: אם זה יגיע, לא טרחנו לשווא.

איתן כבל: אתה יודע, יש מצבים שאתה נמצא שם או לא נמצא שם.

איתן כבל: ראשי המערכת החקלאית התייצבו פה ומילאו את ראשנו במילים.

<אהוד אדירי: בשביל להגן בסוף על היכולת של משחטות ביחד עם מגדלים, ביחד עם קואופרציות גדולות לעשות הסדרים בענף שהם לא לטובת הצרכן וגם לא לטובת רוב המגדלים.

איתן כבל: פנייתי לחקלאים נגעה בכל הנקודות אליהן אתה מתייחס, גם אל המחיר.

איתן כבל: דרך אגב, הפנייה שלי אליהם מאוד תואמת את אשר אתם הצגתם.

איתן כבל: אני רוצה להזכיר לך, כדי שלא נצא מפה כאילו אנחנו לא עומדים באוותה שורה, שהדבר היחיד הוא עניין ביטול או פגיעה בקואופרציה.

<אהוד אדירי: היכולת של קואופרציה לתאם - -

איתן כבל: אמרתי לפני שעה קלה לניר שנאבקתי עבורם בעניין הזה כי לא חשבתי שהם טועים בעניין הזה, אבל מה, לחיים יש את הדינמיקה של עצמם.

איתן כבל: חובת ההוכחה היא על כולנו.

איתן כבל: אתה יודע, החיים לא נגמרים מחר.

איתן כבל: התהליך הזה צריך להימצא תוך מספר חודשים.

איתן כבל: אם הם לא יעמדו בזה, הם מונחים לפתחכם לא רק בעניין הזה.

איתן כבל: חובת ההוכחה היא עליהם.

איתן כבל: אין לי כלים, אני רק יכול לפנות אליהם.

איתן כבל: החיים לא נגמרים.

איתן כבל: הדבר היחיד שאני אשמח לעזור פה זה שהממשלה תיפול.

איתן כבל: אני פה שנתיים לפחות, אם לא יותר מכך.

<אתי בנדלר: משמעות הפיצול היא שהצעת החוק ממשיכה להיות מונחת על שולחן הכנסת.

איתן ברושי: אני מברך על ההחלטה.

איתן ברושי: חברי הוועדה שמעו את ההצעה הזאת כבר מזמן.

איתן ברושי: אני רוצה להגיד לאנשי האוצר, שאני מבין שהם מקבלים בצורה בוגרת את העובדה שהייתה התמודדות, שההתמודדות היא לא על רבע עוף, היא על החקלאות כולה.

איתן ברושי: הדיון לא היה פה ולא יימשך רק על הפטם או על העוף, אלא על המשבר הגדול שיש בחקלאות.

איתן ברושי: כפי שאתם יודעים, גם ראש הממשלה התייחס בפתח דבריו בישיבה, למרות העומס שמוטל עליו וההלוויה, לחקלאות ולפתרונות.

איתן ברושי: הלקח הוא - לא שיש ספק בחוק ההסדרים, זה כבר היה ממקודם - שאין חקלאות בישראל בלי מעורבות ממשלתית.

איתן ברושי: המעורבות היא לא בגזירות.

איתן ברושי: את הלקח הזה אתם חייבים להפנים להמשך הדיונים.

איתן ברושי: אני רוצה להודות לאיתן כבל שעם כל האילוצים מצא את הדרך.

איתן ברושי: הורדת 10% מהמחיר לא מוטלת על החקלאים בלבד, היא חלק מדבר שצריך ליצור אותו.

איתן ברושי: אלה שחיים מהענף הזה הם לא רק החקלאיים.

איתן ברושי: האחריות היא גם עליכם ליצור את המנגנון שיכול להתקין את העלויות.

איתן ברושי: זה לא מצוי אצל המגדלים, בטח לא אצל המשק המשפחתי.

עבד אל חכים חאג' יחיא: אני מברך על ההחלטה, אנחנו חלק ממנה.

עבד אל חכים חאג' יחיא: אני פונה למגדלים.

עבד אל חכים חאג' יחיא: דיברתי בדיונים הקודמים על כך שלא יכול להיות שכמויות העופות שמגדלים במגזר הערבי לא עוברות אחוז אחד.

עבד אל חכים חאג' יחיא: בלי להגדיל את הכמות של האפרוחים שהולכים לשחיטה, צריך להגדיל את האחוז של הגידולים במגזר הערבי.

עבד אל חכים חאג' יחיא: לא יכול להיות שרק אחוז אחד.

עבד אל חכים חאג' יחיא: אנשים מחכים ורוצים.

עבד אל חכים חאג' יחיא: זה לא שבמגזר הערבי לא רוצים לגדל.

עבד אל חכים חאג' יחיא: היות ואתם אחראים על זה, חלק מהכמויות צריכות ללכת גם למגזר הערבי.

חיים ילין: אני רואה אותך, אודי, וליבי איתך.

חיים ילין: אני חושב שלפעמים אנחנו מתנפלים על השליח וזה לא נכון.

חיים ילין: ההוכחה היא כרגע על החקלאות ועל החקלאים.

חיים ילין: אני מעדיף לפעמים שיהיה הסכם וכולנו נדע איפה אנחנו נמצאים, מאשר שלא יהיה הסכם ואנחנו לא יודעים איפה אנחנו נמצאים.

חיים ילין: כשמדברים איתי על 10%, אני לא יודע על איזה 10% מדברים.

חיים ילין: מדברים על 5.5 שקלים שהם מורידים חצי שקל, או מדברים על 20 שקלים שמורידים מהם מלמעלה?

איתן כבל: כל אחד יהיה צדיק לעצמו.

איתן כבל: חבר הכנסת וקנין חוזר על השאלה פעם אחר פעם אחר פעם:

איתן כבל: האם זה יבוא לידי ביטוי במדף, כן או לא.

איתן כבל: אני עדיין לא שם.

איתן כבל: אני יודע להתעסק במה שתלוי בחקלאים.

איתן כבל: שהם את עבודתם ואת העניין הזה יעשו.

איתן כבל: אתה צודק, חיים, שמעבר לזה יש עוד שאלות כבדות משקל.

חיים ילין: כשיש הסכם אז הכל ברור, כשאין הסכם אז נשאלות שאלות ובסוף אתה מגיע למצבים שלא תמיד רצית להיות בהם.

חיים ילין: אנחנו חייבים, בשביל היושר והערכים שלנו ובשביל לשמור על החקלאים הקטנים וגם על החקלאות, להראות לכולם שאנחנו מסוגלים את מה שאמרנו בעל פה לבצע.

חיים ילין: אני אומר לסקטור החקלאי.

חיים ילין: אני חייב להגיד מילה לכחלון.

חיים ילין: לפני חודש, פחות או יותר, פנה אלי כחלון באיזו שהיא אמירה.

חיים ילין: האמירה הזאת נשלחה לחלל האוויר לכמה אנשים.

חיים ילין: הטענה שלי היא שכשהדברים נעשים בשקט ולא ברעש מאחורי הקלעים ובהסכמות של כולם, אפשר לעשות את הדבר הזה.

חיים ילין: השלב הראשון עבר, עכשיו נשאר ההסכם.

חיים ילין: אני מאוד מקווה שלא נמצא את עצמנו פה בעוד שנה, בעוד שנתיים.

חיים ילין: אני גם לא אוהב שיש חקיקה על הצוואר שלנו.

חיים ילין: אני חושב שצריך לעשות דיון מהותי על החקלאות.

חיים ילין: אני מאוד מקווה שהדיון האסטרטגי על החקלאות במדינת ישראל יחד עם הפטם ועם כל מה שאתם רוצים יהיה חלק מאותו דיון לטווח ארוך, כי החקלאות והחקלאים חייבים את הוודאות.

חיים ילין: אי אפשר להמשיך לחיות באי ודאות.

חיים ילין: צריך להגיד את זה ביושר שאנחנו, החקלאים, לא מסוגלים לסחוב על הגב שלנו את כל נושא עלויות המחירים.

חיים ילין: חד משמעית לא.

עמר בר-לב: אני מצטרף לברכות.

עמר בר-לב: אני מברך על ההחלטה.

עמר בר-לב: אני רוצה פעמיים לברך.

עמר בר-לב: אחד, את היושב-ראש.

עמר בר-לב: האמת, איתן, לא האמנתי שנצליח.

עמר בר-לב: ההצלחה היא של כולנו.

עמר בר-לב: ההצלחה היא של מדינת ישראל.

עמר בר-לב: כל הכבוד לעבודה המאומצת.

עמר בר-לב: אני רוצה לברך את ראשי האיגודים החקלאיים, את ההתיישבות החקלאית.

עמר בר-לב: אני לא המון שנים בכנסת, אבל אני רואה שסוף סוף כשעובדים ביחד עובדים כמו שצריך.

עמר בר-לב: אני לא אדבר על שיטות מו"מ, החוקר הטוב והרע, עברתי את זה גם אישית.

עמר בר-לב: אני חושב שזה מה שמצפים חקלאי ישראל מכם, זה מה שמצפה מדינת ישראל.

עמר בר-לב: החקלאות זה לא איזה משפט פומפוזי, החקלאות היא אחד מהערכים המרכזיים שלנו.

עמר בר-לב: העבודה המשותפת הניבה תוצאות.

עמר בר-לב: אני חושב שזו רק ההתחלה, כי כפי שנאמר כאן, הנושא הוא החקלאות לאן, האם החקלאות במדינת ישראל היא רק שורת מספרים של רווח או הפסד או חלק מהערכים שעליהם מושתתת המדינה.

עמר בר-לב: אני חושב שזה הנושא המרכזי.

עמר בר-לב: לגבי החוק עצמו של הפטם.

עמר בר-לב: אני לא חושב שמישהו חושב שהמצב הנוכחי הוא אידיאלי.

עמר בר-לב: כל מצב אפשר וצריך לשפר.

עמר בר-לב: אני סומך עליך, איתן, שלא תשאיר את זה פתוח יחד עם הנושאים האחרים שקשורים בחקלאות.

עמר בר-לב: אני חושב שזה מכלול של נושאים שאתה בתור יושב-ראש ועדת הכלכלה לקחת על עצמך, אתה לוקח ותיקח.

עמר בר-לב: אני מאוד מקווה שבעוד כמה חודשים נהיה במקום לגמרי אחר, כי האיום של לחוקק חוק שהוא במקרה הטוב בשל למחצה הוא לא רק איום על הפטם כי אם גם איום על כל החקלאות במדינת ישראל.

עמר בר-לב: את זה הצלחת יחד עם הארגונים החקלאיים.

עמר בר-לב: כל הכבוד לכולכם.

נורית קורן: אני מברכת את יושב-ראש הוועדה ואת הצוות המקצועי שלו שהבין לאן נושבת הרוח.

נורית קורן: כקואליציה הבנתי כמה חשוב שהחוק הזה יפוצל, לא ימשיך כמו שרצו באוצר שזה יהיה.

נורית קורן: אני בטוחה שנוכל עכשיו להציל את כל הגוזלים, את האפרוחים שכל הזמן אומרים שהם לא טובים ושולחים אותם למוות.

נורית קורן: אני חושבת שבהסכם צריך לקחת גם את צער בעל חיים.

נורית קורן: זה אחד המרכיבים החשובים שצריך לתת את הדין שלא ימשיך להיות.

יעל גרמן: אני חושבת שגפני כל כך מקנא בך, הוא רצה לפצל כל כך הרבה חוקים מחוק ההסדרים אבל לא הצליח.

יעל גרמן: אתה הצלחת.

יעל גרמן: יישר כוח.

יעל גרמן: אני חושבת שזאת הוכחה שכאשר משתפים פעולה חברי הכנסת מהקואליציה ומהאופוזיציה יחד עם החקלאים ויחד עם העמותות להגנה על בעלי חיים, שאני חייבת לציין שעשו פה עבודה בלתי רגילה, עשו פה לובי בלתי רגיל, אז יש הצלחה.

יעל גרמן: יגעת ומצאת – תאמין.

יעל גרמן: אני מצטרפת גם לדבריו של עומר בר לב לגבי החקלאים, וכמובן לדבריו של ידידי חיים ילין.

איתן כבל: חברי וידידי יצחק וקנין, שהוא ציר מרכזי בוועדה הזאת ובנושא הזה, בבקשה.

יצחק וקנין: אני השתתפתי בכל הדיונים של הוועדה בנושא הזה, גם בדיונים אחרים.

יצחק וקנין: אני יכול להגיד לך, אדוני היושב-ראש, שמגיעה לך הרבה תודה על צורת הניהול של הישיבות.

יצחק וקנין: אני לא חושב שהיה פה גורם שלא הביע את דעתו, מי שהתנגד ומי שבעד הרפורמה.

יצחק וקנין: אני חושב שעשית את זה בטוב טעם.

יצחק וקנין: בסופו של דבר, גם בדיונים הפנימיים כשישבנו אצלך בחדר ניהלנו דיונים כדי לחפש דרך איך להוזיל את המחיר לצרכן.

יצחק וקנין: אני חושב שאולי זה הדבר המרכזי שעליו אנחנו נשענים כרגע, אחרי כל ההחלטה לפצל את החוק.

יצחק וקנין: אני לא חושב שהחבר'ה מהאוצר נמצאים במקום אחד ואנחנו במקום אחר.

יצחק וקנין: אנחנו ביחד פה יושבים וצריכים לחשוב איך אנחנו לא שופכים את הדלי עם המים.

יצחק וקנין: במקרה הזה יכולנו להביא אסון לחקלאות, לאותם חקלאים שנחשבים כמגדלים קטנים.

יצחק וקנין: אני חושב שהצורך החשוב ביותר הוא איך אנחנו גורמים לכך שהצרכן יקבל מחיר זול יותר.

יצחק וקנין: זאת תמימות דעים של כל מי שיושב בחדר הזה.

יצחק וקנין: ההצעה שמוצעת כרגע היא להוריד 10%.

יצחק וקנין: אני לא יודע איך זה יחלחל למטה לצרכן, לכן אני עדיין דבק בעמדה שלי שיש לקבוע את המחיר למוצר הזה.

יצחק וקנין: זה מוצר מדף מאוד דומיננטי.

יצחק וקנין: אי אפשר לדלג על זה בצורה כזאת שנבוא בעוד שנה ונגיד שלא עשינו כלום.

יצחק וקנין: צריך להמשיך בחקיקה פרטית לקבוע את המחיר לפטם.

יצחק וקנין: לא יכול להיות שהמצב הזה יישאר פתוח לגחמות של רמי לוי, שופרסל או כל גורם אחר.

יצחק וקנין: חייבים לקבוע מחיר גג.

יצחק וקנין: אם אנחנו נעשה את זה בצורה נכונה, אנחנו נוכל להוריד את המחיר.

יצחק וקנין: לי יש נתונים מדויקים, יש לי טבלה מדויקת, רבותיי, בכמה זה נמכר, באיזה תקופות זה קופץ.

יצחק וקנין: מי שרואה את הטבלה הזאת מבין שיותר מ-10% אפשר להוריד.

יצחק וקנין: חייבת להיות כל השרשרת מלמעלה למטה.

יצחק וקנין: לאורך כל הדרך אני אומר, גם בישיבות על חוק המזון, שהחקלאי הוא האסקופה הנדרסת.

יצחק וקנין: תמיד הוא זה שחוטף את המכות.

יצחק וקנין: כל המערכת כולה, רבותיי, יושבת טוב, לא מפסידה.

יצחק וקנין: במקרה הגרוע ביותר, רבותיי, הרווחיות יורדת.

יצחק וקנין: החקלאי זה אסון, זה מה שאנחנו רואים בשנים האחרונות.

יצחק וקנין: הראו במטולה ובכל הארץ מה קורה בחממות, מה קורה בכל הגידולים.

יצחק וקנין: רבותיי, אנחנו לא יכולים להרשות לעצמנו את המציאות שחקלאי אחרי חקלאי נושר, נופל ונשאר עם חובות עתק.

יצחק וקנין: רבותיי, אנחנו לא רוצים להתעשר, אני אומר את זה מכל ליבי, אנחנו רוצים לחיות בכבוד.

יצחק וקנין: רבותיי, אנחנו מחזיקים את כל מדינת ישראל.

יצחק וקנין: אני בא משם, אני יודע מה זה.

יצחק וקנין: בלי הבסיס הכלכלי אין לנו מה לחפש שם.

יצחק וקנין: אם הכלכלה יורדת לטמיון ואנחנו רואים שכל מעשי ידנו טובעים בים, אנחנו לא יכולים להמשיך במציאות הזאת.

יצחק וקנין: לפני שנה הגשתי את החוק של פערי התיווך.

יצחק וקנין: רבותיי, פערי התיווך בחקלאות הם מהגבוהים ביותר בעולם, אני אומר את זה באחריות.

חיים ילין: הפלתם לי אותו.

יצחק וקנין: אני הפלתי?

יצחק וקנין: לפני שהפילו לך, הפילו לי אותו בקדנציה הקודמת.

יצחק וקנין: חייבים לקבוע פיקוח על מחירים.

יצחק וקנין: אני אומר לכם באחריות, גם לתנועה לאיכות השלטון שיושבת פה - את תראי שאני צודק - שבסופו של יום זה יוריד את המחירים בעשרות אחוזים אם נקבע פיקוח מחירים.

יצחק וקנין: לפחות מה שאני אומר מוכיח את עצמו.

יצחק וקנין: אני אומר את זה בשנים האחרונות בכל נושא.

יצחק וקנין: תלך לפרוטוקולים, תבדוק אותם.

יצחק וקנין: תחזור אלי לראות אם אני צודק או לא צודק.

<נילי אבן חן: אם כל המחקרים מראים שאתה טועה, איך אתה צודק?

יצחק וקנין: איזה מחקרים?

<נילי אבן חן: על פיקוח מחירים.

יצחק וקנין: גם המחירים לא יורדים.

יצחק וקנין: אני ישבתי פה.

יצחק וקנין: את לא קמת לדבר.

יצחק וקנין: לא שמעתי אותך מדברת על הגבינה שהמחיר שלה עלה ל-8 שקלים.

יצחק וקנין: גם אותך לא שמעתי.

יצחק וקנין: אני פה דיברתי ואמרתי שהולך להיות כאוס גדול, אם הפרוטוקולים חיים וקיימים.

יצחק וקנין: זה עלה מ-4.8 ל-8 שקלים.

יצחק וקנין: אף אחד לא דיבר.

יצחק וקנין: את זה אני אמרתי.

יצחק וקנין: אם רוצים לשמור על החקלאות, רבותיי, חייבים לקבוע את הנושא הזה של פערי התיווך.

יצחק וקנין: המחירים פה הם אסטרונומיים, הם במרחקים גדולים.

יצחק וקנין: הם מ-3 שקלים ל-9 ו-12 שקלים לאבוקדו, לבננות, לכל מה שאתם רוצים.

יצחק וקנין: איזה מוצר שתיקחי, החקלאי מקבל בקושי את העלויות שלו, עם עוד 30,40 אגורות במקרה הטוב.

יצחק וקנין: במקרה השני הוא מתמוטט לגמרי.

יצחק וקנין: תראו מה קורה בחממות של העגבניות.

אבשלום וילן: אני רוצה להודות ליושב-ראש.

אבשלום וילן: השקעת הרבה מאוד שעות איתנו ועם אנשי האוצר.

אבשלום וילן: אנחנו נוציא את המכתב שביקשת.

אבשלום וילן: נשתדל לטובת הצרכן להוריד את המחירים.

אבשלום וילן: 10% זה הרבה.

אבשלום וילן: זה לא קורה ביום אחד, זה תהליך.

אבשלום וילן: אנחנו נשמור על המגדלים במשק המשפחתי.

אבשלום וילן: אנחנו נאבקים יום יום ושעה שעה על המקום של המשק המשפחתי.

אבשלום וילן: אנחנו נענה לפנייתך לגבי נושא בעלי החיים.

אבשלום וילן: אני מציע שאת המכתב נשלח לשר החקלאות, לשר האוצר ואליך.

אבשלום וילן: אנחנו עסקנו בנושא הזה כמה חודשים, מחודש יולי.

אבשלום וילן: אני לא זוכר כמעט נושאים שכל כך הרבה זמן עסקה בהם הוועדה וכל החברים מסביב.

אבשלום וילן: אני חושב שהסיבה היא הרצון להוריד את המחירים לצרכן, ומצד שני, לשמור על החקלאות.

אבשלום וילן: חברים, זאת לא מליצה.

אבשלום וילן: אם אין פה חקלאות, אין פה מולדת.

אבשלום וילן: אנחנו לא פחות אחראים מכם.

אבשלום וילן: אני באמת פונה לאנשי האוצר.

אבשלום וילן: אתם שומרי הסף, אתם נאמני הקופה.

אבשלום וילן: יש לי הערכה מאוד גדולה לזה.

אבשלום וילן: פנינו איתכם לשיתוף פעולה.

אבשלום וילן: שיתפנו פעולה לאורך כל הדרך בעבר, אנחנו נשתף פעולה גם בעתיד.

אבשלום וילן: תפקידנו הציבורי לשמור על מערכת שעובדת פה ב-120 שנה והקימה את כל התשתית האדירה של המפעל הזה.

אבשלום וילן: כרגע היא בכמה בעיות קשות, לכן מוכרחים להגיע לאיזון, להבנות, גם כשלפעמים מסכימים, גם כשלפעמים לא מסכימים.

אבשלום וילן: האחריות היא של כולנו.

אבשלום וילן: אנחנו, אדוני היושב-ראש, נשתף פעולה עם הכנסת, עם האוצר, עם הממשלה, עם כל מי שצריך, כדי להוציא את החקלאות מן המצר.

<ניר מאיר: אני מבקש בראשית דבריי להודות ליושב-ראש הוועדה על המאמץ ב-3 החודשים סביב הנושא הזה.

<ניר מאיר: אני מבקש להודות לאנשי אגף התקציבים - אמיר, אודי ואלון - שישבו איתנו על הנושא הזה מתוך מגמה שבאמת יצא עשן לבן.

<ניר מאיר: לצערי הרב לא הצלחנו להגיע להבנה איפה באמת נמצאת ציפור הנפש שלנו.

<ניר מאיר: ההחלטה שקיבלה היום הוועדה היא סוג של ניצחון פירוס, כי עכשיו אנחנו נצטרך להוכיח שמה שאני אומר הוא גם אפשרי.

<ניר מאיר: אני אמרתי מהיום הראשון שפגשתי אתכם, תנו לנו לעשות את זה בדרך שלנו, אנחנו מבינים את הענף הזה יותר טוב מכם, אנחנו יודעים איפה הנקודות שבהן אפשר להתייעל.

<ניר מאיר: זה אינטרס שלנו לשמר את מבנה החקלאות כפי שהוא בנוי היום.

<ניר מאיר: אנחנו נעשה יותר טוב.

<ניר מאיר: הכלים שמופעלים דרך חוק ההסדרים הם לא הכלים הנכונים.

<ניר מאיר: עכשיו חובת ההוכחה עלינו.

<ניר מאיר: אנחנו נעשה כמיטב יכולתנו לעמוד במה שהתחייבנו שנעשה, אני משוכנע, גם בתחום הזה וגם מכאן ואילך.

<ניר מאיר: האחריות הישראלית היא מאוד מאוד שבירה.

<ניר מאיר: תסתכלו על השבועיים האחרונים.

<ניר מאיר: בשבועיים האחרונים היה ברוצלוזיס ברפת רן, אסון בחוף שגמר את כל האפרסמון ואת כל האבוקדו, אסון בגליל המערבי שגמר את כל האבוקדו, אסון בגליל העליון ובגולן ביבולי התפוחים.

<ניר מאיר: זה מה שנקרא שחקלאות זה ענף מסוכן.

<ניר מאיר: אתם עוד לא ראיתם מה קורה כשלהקת - - נשברת, אבל זה הפסד מידי של 600 אלף שקל.

<ניר מאיר: זה באמת ענף מסוכן, הוא באמת זקוק להגנה ולסימפתיה של השלטון.

<ניר מאיר: אנחנו מחויבים לתוצאות, אנחנו גם נביא אותן.

<ניר מאיר: אני מאוד מקווה שהמו"מ שפתחתנו עם צוות אגף התקציבים במשרד החקלאות יימשך ואנחנו נצליח לייצר תכנית אב ל-15 שנה לחקלאות הישראלית, לא בחוקי ההסדרים כל שנה, אלא דרך אמנה ארוכת טווח.

<ניר מאיר: אני מאמין שזה בכוחנו, אני מאמין שכולם יצאו מורווחים מזה, כי בסופו של דבר חובת ההוכחה עלינו.

<ניר מאיר: ניבחן במבחן התוצאה.

<מאיר צור: אני מודה לך, איתן, ולכל חברי הכנסת על העבודה היוצאת דופן.

<מאיר צור: הייתה פה הירתמות, עבודה רצינית ולמידה של הדברים.

<מאיר צור: אני לא יכול שלא להתייחס לאנשי אגף התקציבים והאוצר בכלל.

<מאיר צור: עבודה מאוד רצינית.

<מאיר צור: הם למדו את החומר.

<מאיר צור: אני חושב שעשינו איתם עבודה, שיחד למדנו את הדברים בצורה טובה מאוד.

<מאיר צור: לא נמצאים פה משרד החקלאות שיצאו כנראה לדיון אחר, אבל משרד החקלאות היה שותף.

<מאיר צור: גם הוא הפגין פה עבודה משמעותית.

<מאיר צור: כשאנחנו מדברים על הענף, הדבר החשוב ביותר זה לשמור על המגדלים עצמם.

<מאיר צור: אנחנו נציגי החקלאים.

<מאיר צור: הדבר החשוב ביותר זה החקלאים עצמם, יותר מאשר המשחטות והדברים האחרים, לכן ההצעה שאתה הבאת, כבוד היושב-ראש, שמכניסה ומקבעת לשנים את זה שהחקלאים עצמם יוכלו לגדל והקואופרציות יהיו מחויבות לקלוט, אנחנו, החקלאים, נתחייב על זה.

<מאיר צור: אנחנו נתחייב שהקואופרציות יקנו חלק מסוים מהמגדלים הפרטיים.

<מאיר צור: בזה נשמור על המגדלים הפרטיים.

<מאיר צור: בזה יבוא שכרנו.

<מאיר צור: בשביל זה אנחנו נמצאים כאן.

<נילי אבן חן: צר לי שאני הולכת קצת לקלקל את החגיגה.

<נילי אבן חן: חבל לי שזה אחרי 15 מברכים.

<נילי אבן חן: חבל שלא שילבתם מישהו שיש לו משהו אחר להגיד ושתהיה יותר נציגות של חברי כנסת שמוכנים להקשיב.

<נילי אבן חן: שני דברים עקרוניים.

<נילי אבן חן: אחד, העמדה הכללית שלנו היא שהדברים לא צריכים להיות בחוק ההסדרים.

<נילי אבן חן: עם זה אנחנו תמיד מסכימים.

<נילי אבן חן: אני רוצה להתייחס לגוף העניין.

<נילי אבן חן: גוף העניין הוא שבוודאי ובוודאי על החקלאים, שעליהם כל שורת המברכים מנסה להגן, אנחנו היינו שמחים להגן, העניין הוא שהשימוש בחקלאים הוא שימוש ציני.

<נילי אבן חן: שמים בעצם את החקלאים ואומרים שבשבילם נלחמים, כשבעצם מי שהיה בודק את הנתונים היה רואה שמי שעומד מאחוריהם זה הגופים הגדולים, זה אלה שמרוויחים את הכסף הגדול, זה לא אותם חקלאים קטנים שאפשר ורצוי היה לדאוג להם באמצעים ישירים, לא דרך זה שהמונופולים יחזיקו את הכסף ויזכו ברווחים שהם רווחים לא הוגנים.

<נילי אבן חן: חשוב לי להגיד כמה דברים שאני חשבתי שאמורים היו להיות פה בקונצנזוס.

<נילי אבן חן: אחד, כל הנושא שדיבר עליו חבר הכנסת וקנין, הנושא של פיקוח מחירים.

<נילי אבן חן: זה לא עניין של מי אומר מה.

<נילי אבן חן: לעניין של פיקוח מחירים היה צריך להביא לפה כלכלנים ומחקרים כדי לראות שאמפירית, לאורך כל השנים - יגידו את זה ודאי נציגי האוצר – זה רק מעלה מחירים, לא מוריד מחירים.

<נילי אבן חן: זה מנגנון שנכשל ויש עליו הוכחות כלכליות.

<נילי אבן חן: הנקודה השנייה שלא נאמרה, התחבאה וגם הוצאה מהנוסח הזה של חוק ההסדרים - אני מקווה שכשזה יבוא לחקיקה נפרדת זה יעמוד לדיון בצורה רצינית - זה הנושא המאוד מאוד מרכזי של ניגוד העניינים האינהרנטי של ההרכב של מועצות הייצור.

<נילי אבן חן: לא ייתכן שמי שיושב במועצות הייצור ומחליט על המחירים, על המכסות ולמי יינתן, אלה אותם המגדלים הגדולים שהם אלה שחוגגים ומברכים.

<נילי אבן חן: זה פשוט לא יעלה על הדעת.

<נילי אבן חן: זה משהו שלא ייתכן.

<נילי אבן חן: נדרש תיקון.

<נילי אבן חן: אני חושבת שזה משהו שאין שום הצדקה, חוץ מאשר הכוח העצום של הלובי החקלאי בעניין הזה.

<נילי אבן חן: זו נקודה אחת.

<נילי אבן חן: אני חושבת שצריך להיות פה דיון כואב ואמיתי על הנחיצות של מועצות הייצור, האם הן מסייעות במשהו, או כמו שאנחנו רואים לאורך כל מועצות הייצור, לאו דווקא מועצת הייצור הזאת, הן רק גורמות נזקים.

<נילי אבן חן: זה נושא שראוי שיבוא לפה לשולחן וייבחן, כי יש על זה חומר, נעשו מחקרים.

<נילי אבן חן: יש אפילו חומר בתוך משרד החקלאות שאומר את הדברים האלה.

<נילי אבן חן: נקודה שלישית זה כל הנושא של מחויבות של ישראל להסכמים בינלאומיים.

<נילי אבן חן: לא ראינו שום מסמך האם אנחנו עומדים בכל המחויבויות שלנו כלפי העולם.

איתן כבל: במה עומדים?

<נילי אבן חן: בהתחייבויות שבהסכמי הסחר של ישראל אל מול העולם.

<נילי אבן חן: הייתי רוצה לראות מסמך שמישהו יבוא ויגיד שמה שקורה פה בחקיקה הקיימת עומד בהסכמים.

<נילי אבן חן: התשובה היא, להערכתי, תשובה שלילית.

<נילי אבן חן: כן, זה יום גדול ללוביסטים, לגופים הגדולים, למונופולים.

<נילי אבן חן: לכל אלה שעשו עבודה נהדרת מאחורי הקלעים והצליחו - ברכות.

איתן כבל: רוב הדברים שלך היו דברי טעם.

איתן כבל: אני חושב שדיברת שוטף.

איתן כבל: מי שרצה להבין ולקבל קיבל, מי שרצה להתנגד - היו מהצד השני מספיק אנשים שדיברו.

איתן כבל: לעיתים מאוד נדירות כנסת יודעת להתכנס סביב עניין.

איתן כבל: לא כל מה שצד מתנגד אומר הוא בהכרח נכון.

איתן כבל: על הדברים לגבי מועצות הייצור והרבה מאוד מהפעולות שנמצאות היום במשרד החקלאות אני מסכים איתך במיליון אחוז.

איתן כבל: אמרתי כיו"ר ועדת הכלכלה, כמי שעבד לפני הרבה שנים במשרד החקלאות, שכמעט שום נושא לא השתנה, חוץ מהזבובים שצריך כל פעם לעשות תקנות חדשות שמגיעות.

איתן כבל: כמעט אותם אנשים, אותם נושאים, אותו פער תיווך.

איתן כבל: כל אחד מבטיח שהוא זה שיפתור וייתן את המענה.

איתן כבל: האלוהים הגדול שלי זה הצרכן.

איתן כבל: המאבק פה, עם כל הכבוד לכולם, הוא על הצרכנים.

איתן כבל: חובת ההוכחה היא עליהם.

איתן כבל: הם עומדים במקום שאני חושב ששנים הם לא עמדו.

איתן כבל: אני חושב שכבר הרבה שנים הם לא נדרשו למציאות ולהתנגשות כזאת כדי להוכיח את עצמם בפעולות הקשות.

איתן כבל: הנושא של הפטם הוא כזה קטן אל מול מערכת הנושאים הרחבה והגדולה שעדיין נמצאים לפתחה של מדינת ישראל, לפתחו של האוצר.

איתן כבל: אני יודע רק לפנות ולבקש.

איתן כבל: אני גם מוכרח לומר שלא כל מה שאמרת מופרך.

איתן כבל: אני, אגב, לא מציע לאלה שיושבים בצד הזה לאטום את האוזניים ולחשוב שכל מה שאמרת, עו"ד נילי אבן-חן, הוא לא ראוי להתייחסות.

מאיר: אני אדבר בתור חוקר, פחות בתור צרכן, על הזכות של החקלאות הישראלית.

מאיר: החקלאות מתאפיינת ברמה המקצועית הטובה ביותר והמוצרים הטובים ביותר בהשוואה לעולם.

מאיר: אני אומר את דעתי האישית.

מאיר: הענף אינו זקוק לתמיכה, הענף יודע לעבוד, יודע להתחרות, מגדל מוצרים טובים.

מאיר: רק טיפת רקע.

מאיר: בשנות ה-50 החקלאות בישראל הייתה קצת יותר מ-10% מהתוצר.

מאיר: אנשים משוכנעים שחייבים תמיכה, שאם לא תהיה תמיכה, חס ושלום, זה יהיה רק 9%.

מאיר: כאשר זה 9%, באים ואומרים: "שמע, חייבים תמיכה, כי בלי התמיכה זה כל הזמן מצטמק".

מאיר: הם יעילים, הם טובים.

מאיר: זו המגמה.

מאיר: הצרכן רוצה את המוצר שלכם, לכן אתם לא צריכים תמיכה.

מאיר: זאת דעתי האישית.

<רונן בר: איתן, אני רוצה להגיד לך תודה רבה שהתקבלה ההחלטה הנכונה.

<רונן בר: המון המון תודה.

<רונן בר: אני רוצה להודות גם לשר האוצר.

<רונן בר: אני חושב שהוא קשוב לצרכים של כולם, כולל של בעלי החיים.

<רונן בר: באמת תודה מהלב.

<רונן בר: איתן והחברים באגף התקציבים, אני חושב שלפני שמביאים רפורמה שיש לה השלכות כל כך דרמטיות על בעלי חיים, לפני שמנסים בכל הכוח להעביר אותה, צריך לשבת איתנו, לשמוע מה יש לנו לומר, לחקור את המשמעות שיש על רפורמות כאלו על בעלי חיים.

<רונן בר: אנחנו יודעים שחקירה כזאת לא נעשתה לפני שהרפורמה הזאת הגיעה.

<רונן בר: אני חושב שהדבר הזה יכול ליצור שיתופי פעולה טובים שיעזרו לכל הצדדים בסופו של דבר.

<גלעד ארד: אני מברך על ההחלטה, אבל אחד הדברים שקרו פה זה ששכחו שהצרכן הוא לא רק צרכן, הוא גם משלם המיסים.

<גלעד ארד: כאשר יש לנו החלטות כאלו שהן כל כך קריטיות מבחינת סביבה, זה פוגע בסביבה, זה פוגע במדינה, זה עולה מכספי ציבור.

<גלעד ארד: רק הנזק הבריאותי של מפגעי אמוניה בשל הגידול שהוצע פה ברפורמה הגיע לבערך 70%, לפי הערכות ולפי מחקרים מהעולם של העלויות, מהכסף שהאוצר העריך שייחסך לצרכן.

<גלעד ארד: זה בלי נזקים לסביבה, זה בלי נזקים בריאותיים מפגרי עופות.

<גלעד ארד: אני חושב שכל החלטה בנושא הזה ובנושאים דומים, ספציפית בחקלאות ובעלי חיים שהיא ידועה בעולם כפוגענית בסביבה ובעלת השלכות בריאותיות קשות על בריאות הציבור, חייבת סקירה אחראית, רצינית של נושא הסביבה, הבריאות והשלכותיה הכלכליות.

איתן כבל: היה בכנסת מנגנון של נציב הדורות הבאים.

איתן כבל: דרך אגב, זה כלי שהיום הוא חלק בלתי נפרד מהמערכות בפרלמנטים השונים בעולם.

איתן כבל: אני מדבר על העיקרון, לא על השם של מי שעמד בראשו או דברים מהסוג הזה.

איתן כבל: אני חושב שזה היה נכון מאוד.

איתן כבל: אני מברך את מנכ"ל הכנסת.

איתן כבל: אני מנצל את ההזדמנות לומר לך תודה מעומק הלב בשם חברי הוועדה והוועדה על ליל השימורים והסיוע הלא ברור מאליו.

איתן כבל: תודה.

<גלעד ארד: אנחנו ראינו פה איזו שהיא סקירה בסיסית של עלויות.

<גלעד ארד: אני חושב שהיא לא הייתה רצינית.

<גלעד ארד: אם משווים למחקרים שנעשים בעולם, אז אלה נושאים מאוד מורכבים שנעשים לגביהם מחקרים מאוד רציניים שמראים שהעלויות האלו הרבה פעמים מאוד גבוהות.

<גלעד ארד: אני מבקש מהוועדה, מחברי הכנסת, מהאוצר, ממשרד החקלאות לעשות הערכות כאלו לקראת המשך הדיון, אם וכאשר יהיה.

<אלון מסר: הוקדשו הרבה דיונים והיו ניסיונות להגיע לפשרה.

<אלון מסר: אנחנו הבאנו פה הצעה שנועדה לבטל קרטל שהביא לעליית המחירים לצרכן ביותר מ-25%.

<אלון מסר: בניגוד למה שנאמר על ידי חבר הכנסת שהחוק פה בשל, וכך גם נאמר על ידי היועצת המשפטית, התיקון שניסו להכניס הוא לטובת החקלאים מתוך ניסיון להגיע לפשרה.

<אלון מסר: יש טענות אודות הבעיות המשפטיות.

<אלון מסר: אנחנו חושבים אחרת.

<אלון מסר: זה לא כל כך משנה כרגע.

<אלון מסר: בנוסף, חשוב לציין שכל מי שביקש להיפגש איתנו, לא משנה מאיפה הוא, נפגשנו איתו, לפעמים גם יותר מפעם אחת, על אף מה שנאמר פה.

<אלון מסר: בחסות מה שנאמר פה על הגנה על מגדלים עצמאיים, אנחנו עדיין סבורים שהמצב הנוכחי לא יטיב איתם.

<אלון מסר: אנחנו חושבים שההצעה שלנו תעשה יותר טוב מזה.

<אלון מסר: מה שבסופו של דבר פוצץ את הדיונים זה בעיקר הגנה על קאופורציות וארגונים שמגדלים מאות מיליוני שקלים, לפעמים על חשבון הצרכן הישראלי.

<אלון מסר: אני מקווה מאוד שמה שנאמר פה על 10% אכן יתממש, למרות שכבר שמעתי הסתייגויות מסוימות בדרך.

<אלון מסר: חובת ההוכחה היא באמת כרגע על הצד השני.

איתן כבל: אני רוצה להודות ולסכם את הנושא.

איתן כבל: אני רוצה להודות למנהלת הוועדה, לייעוץ המשפטי, לרשמות ולרשמים, לדובר, לכל חברי הכנסת שהיו פעילים ולכל הצוותים.

איתן כבל: תראו, אני רוצה לחדד את הדברים, שלא יגידו אחר כך: "לא ידענו, לא הבנו, כן הבנו".

איתן כבל: בפתיחת הדיון הזה פיצלנו את החוק.

איתן כבל: החוק עדיין מונח, הוא חי.

איתן כבל: זה לא מצב שהחוק עכשיו נכנס לאיזה בוידם.

איתן כבל: בעוד 3 חודשים, גברתי מנהלת הוועדה, יתקיים דיון מעקב על התקדמות ההחלטות.

איתן כבל: אני אומר לכם את הדבר הבא: ב-3 חודשים האלה, כשאנחנו נבוא לכאן, ואני מניח שכל הנוכחים כאן יוזמנו, אנחנו מצפים לראות את המגמה, לא, אבו, בגמגומים, לא בהסתייגויות, לא לוקח זמן או שתו לי ואכלו לי.

איתן כבל: חובת ההוכחה היא עליכם.

איתן כבל: אף אחד לא מצפה שזה יהיה מהרגע להרגע.

איתן כבל: כתוב: "אדוני חכם".

איתן כבל: אדוני חכם לעשות את הדברים בצורה שהיא מושכלת, נכונה ונבונה.

איתן כבל: זה דבר אחד.

איתן כבל: אמרתי לכם יותר מפעם אחת, זה לא רק העניין של להוריד את המחירים.

איתן כבל: אני מרשה לעצמי לומר את המלחמה שאני מנהל למען המשק המשפחתי שהוא באמת שריד אחרון לחקלאות שהייתי רוצה לראות במדינת ישראל.

איתן כבל: אמרתי זאת גם בדיונים שהיו כאן על הרפורמה בענף הביצים, על כך שהייתה לי הזכות, אבי, לעצור אותה כיוון שסברתי שהאופן שבו הרפורמה מובאת תרסק את המשק המשפחתי.

איתן כבל: כן, גם הדברים האלה ראוי שנביט עליהם ונסתכל עליהם ברצינות, כי הדבר האחרון שאנחנו רוצים, נילי ואשר, זה שמרוב רצון להצליח אנחנו נמצא את עצמנו מייצרים פה 3 או 4 מפלצות שהממשלה כבר לא יכולה להשתלט עליהן.

איתן כבל: אנחנו רואים את זה גם במקרים אחרים, אם זה לפני הרפורמה בסלולר.

איתן כבל: אני לא רוצה לעבור על הרשימה הארוכה של הדברים.

איתן כבל: איך אמר אלוהים לכוזרי?

איתן כבל: "כוונתך רצויה, אבל מעשיך.

איתן כבל: .".

איתן כבל: בסוף בסוף כולנו רוצים טוב, רק בדרך יש אילוצים.

איתן כבל: האילוצים לא כל כך מעניינים.

איתן כבל: לסיכום אני אומר כך: לפחות 10% הורדה במחיר, 20% עד 30% קליטה של תוצרת של חקלאים קטנים, מושבים וכו', ולעשות את הכל כדי שבעלי החיים לא ייפגעו.

איתן כבל: לא להשתולל ולעשות פעולות שתגרומנה, חס וחלילה, להרג מיותר של אפרוחים ואפרוחות.

איתן כבל: תודה רבה לכם, הישיבה נעולה.